# Spillesystem

**Generelt**

Alle kampe spilles over 10 ender, plus eventuelle ekstra ender.

DM Mixed, DM i mixed doubles og senior DM spilles over 8 ender.

Der gives 1 point for en vunden kamp og 0 point for en tabt kamp.

Ved pointlighed spilles tie-break kampe.

Indbyrdes kampregnskab benyttes til rangering af de ligestillede hold.

Ændringer af spilletidspunkter vil som udgangspunkt ikke kunne ske. Stillingtagen til ændringer kan udelukkende foretages af den arrangementsansvarlige fra turneringsudvalget.

Deltagende hold, der sidder over i en kamprunde, kan benytte overskydende baner til træning efter aftale med den turneringsansvarlige.

**Seedning**

Turneringsudvalget forbeholder sig ret til at seede hold for at sikre, at de formodede bedste hold ikke slår hinanden ud tidligt i turneringen.

**Opvarmning**

Der vil som udgangspunkt være mulighed for opvarmning på banen h.h.v. 20 og 10 minutter før kampstart (tidspunktet anført i spilleplanen).

Førstnævnte hold i programmet starter opvarmningen, og spiller med mørke sten (rød ved kombinationen rød/blå).

**Opvarmningen må ikke vare længere end 9 minutter pr. hold.**

**Sidste sten**

I umiddelbar forlængelse af hvert holds opvarmning, spiller to spillere fra holdet én sten hver (LSD) mod Tee. Det hold der samlet set kommer tættes på Tee har vundet retten til sidste sten. Såfremt ingen af de to holds sten kan måles, trækkes der lod om retten til sidste sten.

**VM-deltagelse**

Vinderen af DM for hold 2017-18 vinder retten til at deltage i EM 2018. For øvrige turneringer udtages det vindende hold til VM i den pågældende disciplin.Et hold mister retten til at deltage, dersom der for 4 personer er frafald af 2 personer, ved hold med reserve ved frafald af 3 personer, og for mixed double ved frafald af 1 person. Hvis et hold ikke kan eller ikke ønsker at deltage i VM, udtages holdet i stedet af sportschefen sammen med DCuF’s bestyrelse.

### EM-kval / kval til OL-kval.

I denne turnering kan der kun deltage hold, der er en del af elitesatsningen, dvs. holdene skal have gennemført og overholdt krav om international erfaring, sæsonplanlægning og fysiske test (se s. 5)

Turneringen spilles over 2 weekender med indledende runde 15-17. september i Hvidovre og finaler 22-24. september 2017 i Tårnby.

Finalen spilles bedst af 5 kampe, se i øvrigt nedenfor for VM-kval.

### VM-kval. for damer/herrer

I denne turnering kan der kun deltage hold, der er en del af elitesatsningen, dvs. holdene skal have gennemført og overholdt krav om international erfaring, sæsonplanlægning og fysiske test (se s. 5)

De spillere, der har deltaget i OL-kval, kan ikke udtages til VM 2018 (men må gerne deltage i VM-kval)

VM-kval spilles over 2 weekender med indledende runde 1-3. december og finaler d. 19-21. januar 2018 begge gange i Hvidovre.

Finalen spilles bedst af 5 kampe.

Ved pointlighed spilles tie-break.

Finalespil: Såfremt nr. 1 efter mellemrunden er 3 eller flere point foran nr. 2, har holdet vundet første finale, og de har fordelen af sidste sten i de resterende finaler.

Hvis nr. 1 efter mellemrunden er 2 point foran nr. 2, har holdet vundet retten til sidste sten i alle finaler.

Hvis nr. 1 efter mellemrunden er 1 point foran nr. 2, har holdet sidste sten i den første finale, hvorefter retten til sidste sten skifter mellem finalerne.

Hvis der er pointlighed mellem nr. 1 og 2 efter mellemrunden, spilles der LSD før hver finale. Det hold der har den bedste DSC efter mellemrunden, har fordel af sidste træning i den første finale, hvorefter retten til sidste træning skifter mellem finalerne.

LSD i finalerunden spilles efter de internationale regler.

### DM Herrer/Damer

DM-kval. ligger sammen med VM-kval og starter i weekenden 1-3. december 2017 i Hvidovre.

Nummer 3-6 går videre til DM-indledende, der spilles i Hvidovre 19-21. januar 2018, Herfra går de 2 bedst placerede hold fra DM-indledende samt de to bedst placerede hold fra EM-kval. 2017 for damer og for herrer de 2 finalehold fra DM 2016-17 videre til mellemrunden, der spilles 26-28. januar 2018 i Hvidovre.

Spilleprogram for DM-kval og DM-indledende fremsendes, når antal deltagende hold kendes.

Spillesystemet for mellemrunden er Dobbelt Round Robin. Nr. 1 og nr. 2 efter mellemrunden er i DM-finalen. Finalen spilles bedst af 5 finaler og afvikles i 16-18. marts 2018 for herrer og 30. marts-1. april 2018 for damer. Hvis Danmark ikke er kvalificerede til VM-deltagelse for enten damer eller herrer, afvikles finalerunden sammen i den weekend, hvor begge hold er hjemme. Hvis vi ikke deltager i VM med hverken damer eller herrer, spilles DM-finalerne 16-18. marts 2018.

Ved pointlighed spilles tie-break.

Finalespil: Såfremt nr. 1 efter mellemrunden er 3 eller flere point foran nr. 2, har holdet vundet første finale, og de har fordelen af sidste sten i de resterende finaler.

Hvis nr. 1 efter mellemrunden er 2 point foran nr. 2, har holdet vundet retten til sidste sten i alle finaler.

Hvis nr. 1 efter mellemrunden er 1 point foran nr. 2, har holdet sidste sten i den første finale, hvorefter retten til sidste sten skifter mellem finalerne.

Hvis der er pointlighed mellem nr. 1 og 2 efter mellemrunden, spilles der LSD før hver finale. Det hold der har den bedste DSC efter mellemrunden, har fordel af sidste træning i den første finale, hvorefter retten til sidste træning skifter mellem finalerne.

LSD i finalerunden spilles efter de internationale regler.

### DM Figurspil

Afvikles søndag d. 22. april 2018 i Tårnby.

Der spilles i to rækker, en for damer og en for herrer, med DCuF medaljer til begge rækker, herudover er der en DIF medalje, der gives til den spiller (fra begge rækker) med flest points.

Der er tilmelding på dagen, så forhåndstilmelding er ikke nødvendig!

### DM Mixed

Der er i år afsat 4 dage til DM mix for hold: 8-11. marts 2018 – så vær opmærksom på, at første spilledag kan være torsdag d.8. marts 2018 (afhænger af antal tilmeldte hold)

Turneringen spilles i Tårnby.

Mix DM kvalificerer til Mix-VM 2018. Der gives et tilskud fra DCuF til VM-deltagelse samt tøjpakke i ht. tøjdirektivet. Beløbet er endnu ikke besluttet men meddeles hurtigst muligt.

Vi beder alle hold ved tilmeldingen give bindende tilsagn, om de ønsker at deltage i VM, såfremt de skulle vinde DM - alternativt gives tilbud om VM-deltagelse til det bedst placeret hold.

### DM Mixed-Doubles

Spilles over 2 weekender, 1 runde i Esbjerg d. 20-22. oktober 2017 og 2. runde i Hvidovre 11-12. november 2017,

Spillesystemet afhænger af antallet af tilmeldte hold.

Se i øvrigt s. 7 om krav til turneringsdeltagelse mv. i forbindelse med VM- eller OL-deltagelse.

Mix DM kvalificerer til Mix-VM 2018. Der gives et tilskud fra DCuF til VM-deltagelse samt tøjpakke i ht. tøjdirektivet. Beløbet er endnu ikke besluttet men meddeles hurtigst muligt.

Vi beder alle hold ved tilmeldingen give bindende tilsagn, om de ønsker at deltage i VM, såfremt de skulle vinde DM - alternativt udtages holdet af sportschefen sammen med DCuF’s bestyrelse.

### DM Senior

Aldersgrænsen for deltagelse i DM senior er 50 år (man skal være fyldt 50 år senest den 30. juni 2017).

Turneringen spilles i Tårnby 12-14. januar 2018. Spilleprogram afhænger af antal tilmeldte hold.

Senior DM kvalificerer til Senior-VM 2018. Der gives et tilskud fra DCuF til VM-deltagelse samt tøjpakke i ht. tøjdirektivet. Beløbet er endnu ikke besluttet men meddeles hurtigst muligt.

Vi beder alle hold ved tilmeldingen give bindende tilsagn, om de ønsker at deltage i VM, såfremt de skulle vinde DM - alternativt gives tilbud om VM-deltagelse til det bedst placeret hold.

### Kørestols DM

Spilles over 1 runde i Tårnby 30. september til 1. oktober 2017.

Spilleprogram afhænger af antal tilmeldte hold

Kørestols DM kvalificerer til B-VM i november 2017. Der gives et tilskud fra DCuF til VM-deltagelse samt tøjpakke i ht. tøjdirektivet. Beløbet er endnu ikke besluttet men meddeles hurtigst muligt.

Ved tilmelding beder vi holdet give bindende tilsagn, om de ønsker at deltage i VM, såfremt de skulle vinde DM - alternativt gives tilbud om VM-deltagelse til det bedst placeret hold.

### DM Juniorer – piger og drenge

Spilles over 2 runder med 1. runde i Esbjerg 29. september til 1. oktober 2017 og 2. runde i Gentofte 28-29. oktober 2017.

Spilleprogram afhænger af antal tilmeldte hold

Junior-DM kvalificerer til Junior B-VM i januar 2017

Se i øvrigt s. 6 omkring krav for deltagelse i Junior VM

### VM-kval. for damer/herrer

I denne turnering kan der kun deltage hold, der er en del af elitesatsningen, dvs. holdene skal have gennemført og overholde følgende krav:

|  |
| --- |
| **1: International erfaring:**  Holdene skal deltage i to Challenges eller Masters turneringer inden for det seneste år, alternativt enten EM eller VM inden for de sidste to år.  Kravet er gældende, såfremt der findes en Challenge- eller Master turnering i Danmark. Såfremt der ikke findes en sådan turnering i Danmark gælder, at holdene skal deltage i mindst én Challenge- eller Master turnering. Valget af turneringer skal gøres i samarbejde med sportschefen, og fremgå af holdets sæsonplanlægning.  Ved sæsonstart (efter endt tilmeldingsfrist) offentliggøres navnene på de hold, der ønsker at deltage.  **2: Planlægning**  For hold, der ønsker at deltage, gælder, at de i lighed med tidligere år skal aflevere træningsdagbøger, budgetter og sæsonplanlægninger. Deltagelse i de internationale turneringer skal være planlagt og fremgå af holdets sæsonplanlægning.  **3: Fysisk test**  Alle spillere skal gennemføre en fysisk test. Testen skal defineres af Team Danmarks eksperter. Testen skal være målbar, og kunne foretages på forskellige metoder (løb, cykling, roning, ect.), det skal være valgbart for den enkelte udøver, hvilken metode vedkommende ønsker anvendt, da helbred eller andre fysiske forhold kan gøre sig gældende.  Som hold skal minimum 3 ud af 4 personer (alternativt 3 ud af 5) klare testen i første forsøg. Skulle en enkelt eller 2 personer ikke klare testen, skal vedkommende testes igen inden for en periode på 30 dage. Ved den test skal der kunne spores fremgang i forhold til den første test.  Testen er en niveau-vurdering, og den skal skabe basis for en fremadrettet forbedring.  Den fysiske test frem mod VM kval. bliver afholdt ved sæsonstart i september, og den fysiske test frem mod DM bliver afholdt i januar. |

**Spilleprogram VM-kval.:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Dato** | **Indled.** | **Tid** | **Bane 1** | **Bane 2** | **Bane 3** | **Bane 4** | **Kamp runde** |
| Fredag | 01.12.17 | 10:00 | 2 – 1 | 4 – 3 | 2 – 1 | 4 – 3 | 1 |
| 15:00 | 4 – 1 | 3 – 2 | 4 – 1 | 3 – 2 | 2 |
| Lørdag | 02.12.17 | 10:00 | 1 – 3 | 2 – 4 | 1 – 3 | 2 – 4 | 3 |
| 15:00 | 2 – 3 | 1 – 4 | 2 – 3 | 1 – 4 | 4 |
| Søndag | 03.12.17 | 10:00 | 4 – 2 | 3 – 1 | 4 – 2 | 3 – 1 | 5 |
| 15:00 | 1 – 2 | 3 – 4 | 1 – 2 | 3 – 4 | 6 |
|  |  |  |  | Tie-break | Tie-break |  |  |
| Fredag | 19.01.18 | 19.00 |  | Finale 1 | Finale 1 |  |  |
| Lørdag | 20.01.18 | 10.00 |  | Finale 2 | Finale 2 |  |  |
| 15.00 |  | Finale 3 | Finale 3 |  |  |
| Søndag | 21.01.18 | 10.00 |  | Finale 4 | Finale 4 |  |  |
| 15.00 |  | Finale 5 | Finale 5 |  |  |

### Spilleprogram DM for damer/herrer

|  |  |  |  |  |  |  |  |
| --- | --- | --- | --- | --- | --- | --- | --- |
| **Dato** | **Ml.runde** | **Tid** | **Bane 1** | **Bane 2** | **Bane 3** | **Bane 4** | **Kamp runde** |
| Fredag | 26.01.18 | 10:00 | 2 – 1 | 4 – 3 | 2 – 1 | 4 – 3 | 1 |
| 15:00 | 4 – 1 | 3 – 2 | 4 – 1 | 3 – 2 | 2 |
| Lørdag | 27.01.18 | 10:00 | 1 – 3 | 2 – 4 | 1 – 3 | 2 – 4 | 3 |
| 15:00 | 2 – 3 | 1 – 4 | 2 – 3 | 1 – 4 | 4 |
| Søndag | 28.01.18 | 10:00 | 4 – 2 | 3 – 1 | 4 – 2 | 3 – 1 | 5 |
| 15:00 | 1 – 2 | 3 – 4 | 1 – 2 | 3 – 4 | 6 |
|  |  |  |  | Tie-break | Tie-break |  |  |
| Fredag | 16.03.18 | 19.00 |  | Finale 1 | (Finale 1) |  |  |
| Lørdag | 17.03.18 | 10.00 |  | (Finale 2) | Finale 2 |  |  |
| 15.00 |  | Finale 3 | (Finale 3) |  |  |
| Søndag | 18.03.18 | 10.00 |  | (Finale 4) | Finale 4 |  |  |
| 15.00 |  | Finale 5 | (Finale 5) |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Fredag | 30.03.18 | 19.00 |  | (Finale 1) | Finale 1 |  |  |
| Lørdag | 31.03.18 | 10.00 |  | Finale 2 | (Finale 2) |  |  |
| 15.00 |  | (Finale 3) | Finale 3 |  |  |
| Søndag | 01.04.18 | 10.00 |  | Finale 4 | (Finale 4) |  |  |
| 15.00 |  | (Finale 5) | Finale 5 |  |  |

**Krav til deltagelse i Junior B-VM / A-VM**

**1. Forberedelse - turneringer**

Det er et krav at holdet deltager i én international junior turnering umiddelbart inden VM. DCUF giver tilskud på 20.000 kr. til deltagelse i denne turnering, hvis holdet er tilmeldt og fremmøder på DCA. Såfremt holdet ikke er tilmeldt DCA, skal holdet selv afholde omkostningerne til turneringen.

**2. Forberedelse - træning**

Det er et krav at holdet træner 2 gange om ugen på is, ligesom det er et krav, at holdet udfører et fysisk træningsprogram. Begge dele vil der blive givet assistance til fra DCUF.

**3. Andre aktiviteter inden VM**

Der er ikke lang tid til at forberede sig, så det er ikke hensigtsmæssigt, at spillerne rejser på ferier i forberedelsesperioden (fra kvalifikation til mesterskab). Det gælder specielt skiferie i julen. Da JBVM ligger umiddelbart efter jul/nytår, skal juleferien bruges til træning og forberedelse til VM.

**4. Kost og levevis**

Generelt forventes det at man lever sundt for at kunne forberede sig optimalt og levere en toppræstation. Dette gør sig særligt gældende ved JBVM, der typisk ligger lige efter jul. Det forventes derfor, at spillerne formår at udvise mådehold i forhold til mad og alkohol ved jul og nytår

**5. Tidsanvendelse**

Der kan påregnes en stor tidsanvendelse på curlingsporten. Det skal afstemmes med skole, familie og arbejde inden tiltrædelse af disse principper. I.f.t. skolegang vil DCUF hjælpe med at finde løsninger i den udstrækning det er muligt.

**6. Sanktioner**

Såfremt man tiltræder kravene og ikke overholder disse, vil der være muligheder for sanktioner i form af udelukkelse fra fremtidige aktiviteter/deltagelse

**Efter DM finalen er spillet, har holdet 1 uge til at**

* Tage stilling til deltagelse ved junior-VM under de opstillede krav.
* Fremsende et forslag til coach (jf. coachpolitik på curling.dk/elite)

**Krav til deltagelse i VM for mixed doubles:**

**VM 2018**

* Samme fysiske krav som der stilles til eliteholdene, se s. 5
* Der stilles krav om deltagelse i min. 2 turneringer inden VM, tidsmæssigt placeret tæt på VM og udvælges i samarbejde med sportschefen.